《白头母吟次杨孟载韵》
宋代·杜寅

白头母，征人妇，银钗零落凤凰股。
天寒日暮练裙薄，脉脉无言股庭树。
良人何在西从军，出入干戈死为伍。
腰间宝剑霜雪光，逐队齐行砍妖虏。
鼓衰力尽生死决，野旷天青塔铃语。
鬼妻悲号鬼为舞，泪血如珠溅行路。
郎今一去归何时，樱桃花开春满蹊。
侧身西望骨欲折，千里烟尘暗边埒。
君不见东阳御面顾渚茶，年年上供天王家。
月团小饼盘龙凤，玉尘十袭浮霜花。
祇今丧乱殊未已，武夫竞尔夸豪奢。
大明扬辉照村坞，愿见清平好官府。
延秋不闻乌夜啼，版图复入无东西。
翻虑此身先奄忽，不得亲收杞梁骨。
落花冥冥堕红雨，迟郎归来华表柱。
若为化作紫鸳鸯，一双飞上青云去。

作者简介：杜崟（一○七九～一一三一），字藏用，金陵（今江苏南京）人。后徙南昌。杜镐五世孙。徽宗政和五年（一一一五）进士，为将仕郎。历官池州仪曹参军，馀干县丞。高宗绍兴元年卒，年五十三。事见黄彦平《三馀集》卷四《杜崟赞》。